pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง ส่ง ปลัดฯ นำทีมเจรจาหวังเปิดตลาดส่งออกช่างเชื่อมท่อแรงดันสูงไปฮ่องกง
วันพุธที่ 1 กุมภาพันธ์ 2566
01/02/2566
รมว.เฮ้ง ส่ง ปลัดฯ นําทีมเจรจาหวังเปิดตลาดส่งออกช่างเชื่อมท่อแรงดันสูงไปฮ่องกง
รมว.เฮ้ง ส่ง ปลัดฯ นําทีมเจรจาหวังเปิดตลาดส่งออกช่างเชื่อมท่อแรงดันสูงไปฮ่องกง
วันที่1กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นายบุญชอบสุทธมนัสวงษ์ปลัดกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางสาวบุปผาเรืองสุดรองปลัดกระทรวงแรงงานรักษาราชการแทนอธิบดีกรมพัฒนาฝีมือแรงงานและผู้บริหารระดับสูงกระทรวงแรงงานประชุมหารือความต้องการแรงงานร่วมกับสถานประกอบการAH NGAU Engineering LTD.เพื่อขยายฐานการส่งออกแรงงานไทยสาขาช่างเชื่อมท่อแรงดันสูงไปทํางานในสถานประกอบการเขตบริหารพิเศษฮ่องกงพร้อมเยี่ยมชมโรงไฟฟ้าBlack Point Station Hong Kongณเขตบริหารพิเศษฮ่องกง
นายบุญชอบกล่าวว่าในวันนี้ท่านสุชาติชมกลิ่นรัฐมนตรีว่าการกระทรวงแรงงานได้มอบหมายให้ผมนําทีมผู้บริหารของกระทรวงแรงงานเข้าพบผู้บริหารของสถานประกอบการAH NGAU Engineering LTD.เพื่อหารือเกี่ยวกับความต้องการแรงงานด้านช่างเชื่อมท่อแรงดันสูงเพื่อเป็นข้อมูลในการจัดส่งแรงงานไทยเข้าสู่ตลาดแรงงานของฮ่องกงเพิ่มเติมซึ่งจากการหารือในครั้งนี้พบว่าAH NGAU Engineeringเป็นสถานประกอบการที่จ้างแรงงานวิศวรซึ่งเป็นโรงไฟฟ้าที่เป็นฐานการผลิตสําคัญของเขตบริหารพิเศษฮ่องกงซึ่งมีความต้องการแรงงานช่างเชื่อมแรงดันสูงปัจจุบันมีแรงงานไทยที่เป็นช่างเชื่อมท่อแรงดันสูงทํางานอยู่ที่โรงไฟฟ้าBlack Point Station Hong Kongจํานวน25คนโดยบริษัทจัดหางานVince Placement Company Limitedที่เป็นตัวแทนของAH NGAU Engineering LTD.ในการขออนุญาตจัดส่งแรงงานช่างเชื่อมท่อแรงดันสูงมาทํางานที่ฮ่องกงเป็นแรงงานที่ได้รับการจ้างงานภายใต้โครงการนําเข้าแรงงานเสริม(Supplementary Labour Scheme: SLS)ระยะเวลาตามสัญญาจ้าง15เดือนอัตราค่าจ้างเดือนละ54,600 HKDหรือประมาณ230,000บาทโดยประมาณซึ่งเป็นตัวเลขที่ค่อนข้างสูงนอกจากนี้นายจ้างได้จัดอาหารกลางวันที่ทํางานให้1มื้อสําหรับที่พักนายจ้างได้เช่าบ้านเป็นหลังให้แรงงานได้พักระหว่างทํางานพร้อมกับอุปกรณ์พื้นฐานที่จําเป็น
สําหรับผลจากการเจรจากับสถานประกอบการในครั้งนี้จะเป็นประโยชน์อย่างยิ่งที่จะเปิดตลาดส่งออกแรงงานสาขาช่างเชื่อมท่อแรงดันสูงต่อไปและโอกาสเดียวกันนี้ปลัดกระทรวงแรงงานและคณะยังได้เยี่ยมชมโรงไฟฟ้าและพบปะพูดคุยให้กําลังใจแรงงานไทยที่เป็นช่างเชื่อมท่อแรงดันสูงทํางานอยู่ที่โรงไฟฟ้าBlack Point Station Hong Kongอีกด้วย
+++++++++++++++++++
กองเผยแพร่และประชาสัมพันธ์
1 กุมภาพันธ์2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พร้อมส่งเสริมอุตสาหกรรมและเทคโนโลยี ผลักดันความร่วมมือไทย – ญี่ปุ่น ต่อยอดการค้าการลงทุนทั้งในระดับท้องถิ่นถึงนิคมอุตสาหกรรม
วันพุธที่ 1 กุมภาพันธ์ 2566
01/02/2566
โฆษกรัฐบาลเผย นายกฯ พร้อมส่งเสริมอุตสาหกรรมและเทคโนโลยี ผลักดันความร่วมมือไทย – ญี่ปุ่น ต่อยอดการค้าการลงทุนทั้งในระดับท้องถิ่นถึงนิคมอุตสาหกรรม
โฆษกรัฐบาลเผย นายกฯ พร้อมส่งเสริมอุตสาหกรรมและเทคโนโลยี ผลักดันความร่วมมือไทย – ญี่ปุ่น ต่อยอดการค้าการลงทุนทั้งในระดับท้องถิ่นถึงนิคมอุตสาหกรรม
วันนี้ (1 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมส่งเสริมภาคอุตสาหกรรมและเทคโนโลยีอย่างต่อเนื่อง ภายหลังกระทรวงอุตสาหกรรมลงนามบันทึกความร่วมมือ (MOU) ร่วมกับรัฐบาลท้องถิ่นประเทศญี่ปุ่น โดยเน้นย้ําให้หน่วยงานภาครัฐและภาคเอกชนบูรณาการการทํางานร่วมกัน ผลักดันความร่วมมือด้วยการสร้างเครือข่ายทางธุรกิจทั้งในระดับท้องถิ่นไปจนถึงนิคมอุตสาหกรรมเพื่อต่อยอดการค้าการลงทุนให้ไทยเป็นฐานการผลิตภาคอุตสาหกรรมที่มีศักยภาพในอนาคต
โฆษกประจําสํานักนายกรัฐมนตรีกล่าวว่า การลงนามบันทึกความร่วมมือ (MOU) ระหว่างกระทรวงอุตสาหกรรมร่วมกับรัฐบาลท้องถิ่น จังหวัดอิชิกาวะ ประเทศญี่ปุ่น ซึ่งเป็นแหล่งอุตสาหกรรมที่มีศักยภาพ โดยเฉพาะด้านอุตสาหกรรมเครื่องจักรกล อุตสาหกรรมเส้นใยและสิ่งทอ อุตสาหกรรมการผลิตอาหาร และอุตสาหกรรมเกษตร และถือเป็นรัฐบาลท้องถิ่นแห่งที่ 23 ที่ได้มีการลงนามบันทึกความร่วมมือกับกระทรวงอุตสาหกรรม โดยกรมส่งเสริมอุตสาหกรรม (DIPROM) กระทรวงอุตสาหกรรม จะเป็นตัวแทนหลักในการประสานความร่วมมือในลักษณะพื้นที่ต่อพื้นที่เพื่อให้สอดคล้องกับความต้องการของคู่ค้า รวมทั้งเชื่อมโยงความร่วมมือระหว่างกลุ่มผู้ประกอบการอุตสาหกรรม (Cluster) ภายใต้แนวคิด OTAGAI หรือ โอ-ทา-ไก ที่แปลว่า “การช่วยเหลือซึ่งกันและกัน” ซึ่งทั้งสองฝ่ายเห็นพ้องที่จะร่วมกันการประชุมเครือข่ายความร่วมมือด้านการพัฒนาอุตสาหกรรม (OTAGAI Forum) ครั้งที่ 22 ที่เมืองนานาโอะในจังหวัดอิชิกาวะ ช่วงต้นเดือนกุมภาพันธ์ 2566 นี้ เพื่อผลักดันความร่วมมือในสาขาอุตสาหกรรม Carbon-fiber-reinforced polymers จากการประยุกต์ใช้เส้นใยกัญชง เป็นความร่วมมือในสาขาอุตสาหกรรม BCG และความร่วมมือในสาขาอุตสาหกรรมการแปรรูปอาหาร ตลอดจนกระทรวงอุตสาหกรรมได้เชิญชวนนักลงทุนญี่ปุ่นให้เข้ามาลงทุนในไทยเพิ่มเติม ซึ่งปัจจุบันมีนักลงทุนญี่ปุ่นในไทยจํานวนกว่า 6,000 กิจการ
“นายกรัฐมนตรีเน้นย้ําการบูรณาการการทํางานร่วมกันของทุกภาคส่วน โดยการส่งเสริมความร่วมมือ และสร้างเครือข่ายผู้ประกอบการให้สอดคล้องกับความต้องการเริ่มตั้งแต่ในระดับท้องถิ่นเป็นปัจจัยสําคัญในการสร้างรากฐานที่แข็งแกร่ง รวมทั้งเป็นส่วนสนับสนุนให้มีความหลากหลายในทุกประเภทธุรกิจอุตสาหกรรม ตลอดจนสามารถขยายความร่วมมือไปยังมิติอื่น ๆ ทําให้สินค้ามีศักยภาพมากขึ้น ซึ่งความร่วมมือจะเป็นโอกาสสนับสนุนนิคมอุตสาหกรรมของไทยที่มีแนวโน้มเติบโตอย่างต่อเนื่องด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-Cabinet approves “natural sands of all kinds” as export prohibited goods
วันพุธที่ 1 กุมภาพันธ์ 2566
Cabinet approves “natural sands of all kinds” as export prohibited goods
Cabinet approves “natural sands of all kinds” as export prohibited goods
January 31, 2023, Deputy Government Spokesperson Ratchada Thanadirek disclosed that the cabinet has made approval to the Announcement of Ministry of Commerce on prescription of sand as export prohibited goods, B.E. ..., as proposed by Ministry of Commerce, to reserve sand, which is an important natural resource, for domestic use in industrial sector.
The draft Ministerial Announcement prescribes revision of measures to ban sand export and revocation of export control for mineral sands. Detail is as follows:
1) Prescribing natural sands of all kinds, whether or not colored, other than metal-bearing sands, as export prohibited goods. They are: 1.1. silica sand (mostly found at beaches and seaside, and used in glass and ceramic industries), and quartz sands (high-quality silica sand with great heat resistance, which is normally used in heat-resistant industry, water filter production, reinforced concrete and materials); and 1.2. other kinds of sand.
2) Exception is made in the case of: 2.1. export as sample products or for research purposes, or for personal use (not over 2 kg.); or 2.2. sand being delivered in a vehicle for use in that particular vehicle (quantity of sand to be in accordance with related international obligations), i.e., for making a ship balanced and stable, and for preventing and extinguishing fire on board a ship under the Safety Of Life At Sea (SOLAS) Convention, 1974.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม รับมอบรถขนร่างอาจารย์ใหญ่จาก"ชูวิทย์" ส่งต่อนิติวิทย์ใช้งาน ชมช่วยปลุกกระแสปราบยาเสพติด หลังแจ้งเบาะแสยึดทรัพย์กว่า 8,000 ล้าน
วันพุธที่ 1 กุมภาพันธ์ 2566
01/02/2566
รัฐมนตรีว่าการกระทรวงยุติธรรม รับมอบรถขนร่างอาจารย์ใหญ่จาก"ชูวิทย์" ส่งต่อนิติวิทย์ใช้งาน ชมช่วยปลุกกระแสปราบยาเสพติด หลังแจ้งเบาะแสยึดทรัพย์กว่า 8,000 ล้าน
รัฐมนตรีว่าการกระทรวงยุติธรรม รับมอบรถขนร่างอาจารย์ใหญ่จาก"ชูวิทย์" ส่งต่อนิติวิทย์ใช้งาน ชมช่วยปลุกกระแสปราบยาเสพติด หลังแจ้งเบาะแสยึดทรัพย์กว่า 8,000 ล้านบาท ชี้การเอื้อเฟื้อกันในสังคมทําให้เกิดความสุข
วันที่ 1 ก.พ.66 เวลา 09.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นางพงษ์สวาท กายอรุณสุทธิ์ ปลัดกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม และนายไตรยฤทธิ์ เตมหิวงศ์ อธิบดีกรมสอบสวนคดีพิเศษ ปฏิบัติราชการ ผอ.สถาบันนิติวิทยาศาสตร์ รับมอบ หลอดไฟ 1,600 หลอดจาก นายนรินทร์ ศิลปรักษ์ ประธานกรรมการบริหาร ทีทีซี แอลอีดี เทคโนโลยี เพื่อให้หน่วยงานต่างๆนําไปใช้ประโยชน์ จากนั้น นายชูวิทย์ กมลวิศิษฎ์ ได้เข้ามอบ รถยนต์บรรทุกร่างอาจารย์ใหญ่ ให้กับสถาบันนิติวิทยาศาตร์
นายชูวิทย์ กล่าวว่า ตนชื่นชมการทํางานของ นายสมศักดิ์ มานาน ซึ่งไม่ได้รู้จักเป็นการส่วนตัวแต่ติดตามและเห็นผลงานหลายอย่างที่น่าชื่นชม วันนี้ตนอยู่ในช่วงปลายอายุไข จึงอยากทํากุศล ช่วยสังคมและราชการ เพราะทราบว่ารัฐบาลมีงบประมาณจํากัด และเห็นว่างานของนิติวิทยาศาสตร์ เป็นสิ่งสําคัญและจําเป็นที่จะต้องใช้รถ ตนจึงอยากมาบริจาคช่วย โดยก่อนหน้านี้ตนตั้งเป้าว่าจะบริจาคช่วยโรงพยาบาลทั้งหมด 10 คัน ได้บริจาคไปแล้ว 3 คือ โรงพยาบาลศิริราช โรงพยาบาลธรรมศาสตร์ และโรงพยาบาลตํารวจ สําหรับสถาบันนิติวิทยาศาสตร์เป็นคันที่ 4
นายสมศักดิ์ กล่าวว่า ก่อนหน้านี้นายชูวิทย์ ได้แจ้งเบาะแสสําคัญเกี่ยวกับขบวนการค้ายาเสพติด ถือเป็นคนแรกที่มีความกล้าหาญ ทําให้เราสามารถยึดทรัพย์ได้เป็นจํานวนมากกว่า 8,000 ล้านบาท และยังเหลืออีกเยอะมากที่เรากําลังสืบ ซึ่งเราสามารถยึดย้อนหลังได้ 10 ปี ถือเป็นการนําร่องที่สวยงาม ในอดีตคนไม่รู้เลยว่าคนค้ายามีเงินมากมายมหาศาล โดยข้อมูลจาก UNODC เปิดเผยมูลค่าตลาดยาเสพติดว่ามีมากถึง 1 ล้านล้านบาท โดยในช่วงวาระท้ายๆของรัฐบาล เราอาจจะกังวลว่าที่เราทํามาตลอด 3 ปีเศษจะเป็นหมัน แต่นายชูวิทย์เข้ามาปลุกกระแส ทําให้คนตื่นตัวและเข้าใจปัญหายาเสพติดมากขึ้น ซึ่งจะมีคนอื่นที่นําแบบอย่างจากนายชูวิทย์ไปทําตาม
นายสมศักดิ์ กล่าวอีกว่า วันนี้นายชูวิทย์ นํารถมามอบให้ จริงๆนายชูวิทย์ต้องได้รางวัลแจ้งเบาะแส 400 ล้านบาท แต่ก็ไม่เอาเป็นของตัวเอง กลับนึกถึงคนอื่น นํารถบริจาคให้กับโรงพยาบาลและสถาบันนิติวิทยาศาสตร์อีก ตนต้องขอชื่นชม การมีน้ําใจเอื้อเฟื้อกันในสังคมนั้น ประเทศชาติของเราจะสะอาด เป็นยุคที่เปลี่ยนแปลง ไม่ใช่เฉพาะคนรุ่นใหม่เท่านั้นแต่คนที่อายุมากก็เปลี่ยนได้ หากเรานึกถึงส่วนรวม โดยใช้ศาสตร์พระราชาที่ชี้นําชีวิต คือการ เข้าใจ เข้าถึง พัฒนา จะทําให้เรามีความสุข
จากนั้นนายสมศักดิ์ และนายชูวิทย์ ได้เดินดูรถ และได้เข้าไปนั่งโดยนายชูวิทย์นั่งฝั่งคนขับและนายสมศักดิ์นั่งฝั่งผู้โดยสาร
รัฐบาลไทย-ข่าวทำเนียบรัฐบาล-DGA เปิดงาน ‘Connect to be Better’ ทรานฟอร์มคน DGA เป็น ‘Smart Connector’
วันพุธที่ 1 กุมภาพันธ์ 2566
DGA เปิดงาน ‘Connect to be Better’ ทรานฟอร์มคน DGA เป็น ‘Smart Connector’
DGA เปิดงาน ‘Connect to be Better’ ทรานฟอร์มคน DGA เป็น ‘Smart Connector’
วันนี้ (01 กุมภาพันธ์ 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมงาน “Connect to be Better” ซึ่งจัดโดย สํานักงานพัฒนารัฐบาลดิจิทัล (DGA) โดยมี ดร. สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล (DGA) เป็นประธานแถลงข่าว เพื่อเดินหน้าทรานส์ฟอร์มรัฐบาลสู่การเป็นรัฐบาลดิจิทัลที่เป็นจริง ชูกลยุทธ์ปรับภาพลักษณ์ DGA ให้เป็นองค์กรทันสมัย เข้าถึงง่ายมี DNA ของการเป็น “Smart Connector” หรือผู้ร่วมคิด ร่วมสร้างสรรค์ ทํางานเชื่อมต่อภาครัฐกับประชาชน เพื่อคุณภาพชีวิตคนไทยที่ดียิ่งขึ้น พร้อมตั้งเป้าหมายในการพัฒนารัฐบาลดิจิทัลของไทย E-Government Development Index (EGDI) Ranking ขึ้นอันดับ 40 ของโลก ภายในปี 2570 สอดคล้องกับ Brand Value ขององค์กร Smart Nation Smart Life ประเทศทันสมัย ชีวิตคนไทยก็ง่ายขึ้น ณ C-ASEAN อาคาร CW Tower ชั้น 10 ถนนรัชดาภิเษก
__________________
รัฐบาลไทย-ข่าวทำเนียบรัฐบาล-"ทิพานัน" โชว์ผลงาน “พล.อ.ประยุทธ์”  วางโครงสร้างคมนาคมอย่างครอบคลุม ยกโครงการก่อสร้างมอเตอร์เวย์สายบางใหญ่-กาญจนบุรี คืบหน้ากว่า 88% แล้ว  พร้อมทดสอบบริการปีใหม่ 2567
วันจันทร์ที่ 6 กุมภาพันธ์ 2566
06/02/2566
"ทิพานัน" โชว์ผลงาน “พล.อ.ประยุทธ์”  วางโครงสร้างคมนาคมอย่างครอบคลุม ยกโครงการก่อสร้างมอเตอร์เวย์สายบางใหญ่-กาญจนบุรี คืบหน้ากว่า 88% แล้ว  พร้อมทดสอบบริการปีใหม่ 2567
"ทิพานัน" โชว์ผลงาน “พล.อ.ประยุทธ์”  วางโครงสร้างคมนาคมอย่างครอบคลุม ยกโครงการก่อสร้างมอเตอร์เวย์สายบางใหญ่-กาญจนบุรี คืบหน้ากว่า 88% แล้ว  พร้อมทดสอบบริการปีใหม่ 2567 ย้ํารัฐบาลวางโครงข่ายคมนาคมเพื่อแข่งขันทั้งในภูมิภาคและระดับโลก
วันที่ 6 กุมภาพันธ์ 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี เร่งผลักดันโครงการก่อสร้างพื้นฐานเพื่อรองรับการเติบโตของเศรษฐกิจ และยกระดับคุณภาพชีวิตของพี่น้องประชาชน เชื่อมต่อการเดินทางทั้งทางถนน ราง เรือ และอากาศ โดยเฉพาะทางถนนคณะรัฐมนตรี เมื่อวันที่ 14 กรกฎาคม 2558 ได้มีมติเห็นชอบโครงการก่อสร้างทางหลวงพิเศษระหว่างเมือง (มอเตอร์เวย์) สายบางใหญ่-กาญจนบุรี เพื่อเป็นทางเลือกในการเดินทางและส่งเสริมระบบขนส่ง โลจิสติกส์ และการท่องเที่ยว
น.ส.ทิพานัน กล่าวว่า โครงการก่อสร้างทางหลวงพิเศษระหว่างเมือง (มอเตอร์เวย์) สายบางใหญ่-กาญจนบุรี มีพื้นที่ผ่าน 3 จังหวัด คือ จ.นนทุบรี จ.นครปฐม และจ.กาญจนบุรี ระยะทาง 96.41 กิโลเมตร วงเงินลงทุน 61,034 ล้านบาท ปัจจุบันมีความคืบหน้าด้านงานโยธาก่อสร้างแล้วเสร็จ 13 สัญญา จาก 25 สัญญา ภาพรวมคืบหน้าไปมากกว่า 88 % ส่วนงานระบบหรือ O&M มีความคืบหน้าอย่างต่อเนื่องโดยเข้าพื้นที่ทั้งหมด 8 ด่านเป็นที่เรียบร้อย ประกอบด้วย ด่านบางใหญ่ ด้านศีรษะทอง ด่านนครชัยศรี ด้านนครปฐม ฝั่งตะวันออก ด่านนครปฐม ฝั่งตะวันตก ด่านท่ามะกา ด่านท่าม่วง ภาพรวมคืบหน้า 12%อย่างไรก็ตาม พล.อ.ประยุทธ์ได้ติดตามความคืบหน้าโครงการดังกล่าวอย่างใกล้ชิด เพื่อให้มีความปลอดภัย ได้มาตรฐาน โดยเฉพาะในการเตรียมความพร้อมเพื่อให้พี่น้องประชาชนได้ทดสอบใช้บริการสายทางชั่วคราวช่วงปีใหม่ 2567 โดยคาดว่าสามารถเปิดให้บริการเต็มรูปแบบได้ในช่วงหลังปีใหม่ 2568
รองโฆษกประจําสํานักนายกรัฐมนตรี กล่าวว่า โครงการดังกล่าวเมื่อแล้วเสร็จจะช่วยส่งเสริมการเดินทางจากกรุงเทพมหานครและปริมณฑลไปยังภาคตะวันตกของประเทศให้ เป็นไปด้วยความสะดวก รวดเร็ว รวมทั้งเชื่อมต่อเขตพัฒนาเศรษฐกิจพิเศษชายแดน จ.กาญจนบุรี และเชื่อมต่อไปยังประเทศเพื่อนบ้านได้อย่างรวดเร็ว “ตลอดระยะเวลาที่ผ่านมา พล.อ.ประยุทธ์ได้วางรากฐานให้ประเทศไทย เติบโตอย่างเข้มแข็งและยั่งยืน กระจายความเจริญไปยังภูมิภาคต่างๆ ที่สําคัญอนาคตอันใกล้นี้ ระบบการขนส่งเพื่อการค้าการลงทุนก็จะเชื่อมโยงกันครอบคลุม ทั้ง รถ ราง เรือ เครื่องบิน ก็จะสามารถเพิ่มการแข่งขันในภูมิภาคและระดับโลกในอนาคตได้แน่นอน ”รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-กรมเจ้าท่า เตรียมพร้อมรับการตรวจประเมินประเทศสมาชิกองค์การทางทะเลระหว่างประเทศภาคบังคับ พร้อมร่วมสร้างมาตรฐานความปลอดภัยและสิ่งแวดล้อมทางทะเลของประเทศ
วันจันทร์ที่ 6 กุมภาพันธ์ 2566
กรมเจ้าท่า เตรียมพร้อมรับการตรวจประเมินประเทศสมาชิกองค์การทางทะเลระหว่างประเทศภาคบังคับ พร้อมร่วมสร้างมาตรฐานความปลอดภัยและสิ่งแวดล้อมทางทะเลของประเทศ
...
กรมเจ้าท่า เตรียมพร้อมรับการตรวจประเมินประเทศสมาชิกองค์การทางทะเลระหว่างประเทศภาคบังคับ(IMO Member State Audit Scheme, IMSAS) พร้อมร่วมสร้างมาตรฐานความปลอดภัยและสิ่งแวดล้อมทางทะเลของประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ประเทศไทยในฐานะสมาชิกขององค์การทางทะเลระหว่างประเทศ (International Maritime Organization, IMO) มีพันธกรณีต้องรับการตรวจประเมินจาก IMO ในอนุสัญญาที่ประเทศไทยเข้าเป็นภาคี จํานวน 6 ฉบับ ประกอบด้วย อนุสัญญา SOLAS / อนุสัญญา MARPOL (เฉพาะภาคผนวกที่ 1 และ 2) / อนุสัญญา LOADLINE / อนุสัญญา TONNAGE / อนุสัญญา CORLEG และ อนุสัญญา STCW ให้เป็นไปตามประมวลข้อบังคับว่าด้วยการอนุวัติการตราสารขององค์การทางทะเลระหว่างประเทศ (IMO Instruments Implementation Code : III Code) ประกอบด้วย ประเด็นโดยรวม (Common Area) รัฐเจ้าของธง (Flag State) รัฐชายฝั่ง (Coastal State) และรัฐเจ้าของท่าเรือ (Port State) โดยมีกําหนดรับการตรวจประเมินจาก IMO ระหว่างวันที่ 20 - 27 กุมภาพันธ์ 2566 นี้
รักษาการอธิบดีกรมเจ้าท่า กล่าวเพิ่มเติมว่า หน่วยงานที่มีภารกิจสําคัญในการกํากับดูแลความปลอดภัยของการเดินเรือ การขนส่งทางทะเล และการปกป้องคุ้มครองสิ่งแวดล้อมทางทะเล ซึ่งอยู่ในขอบเขตของการตรวจประเมิน จํานวน 16 หน่วยงาน ประกอบด้วย กระทรวงคมนาคม กระทรวงการต่างประเทศ กระทรวงดิจิทัลเพื่อเศรษฐกิจและสังคม ศูนย์อํานวยการรักษาผลประโยชน์ของชาติทางทะเล กองทัพเรือ สํานักงานคณะกรรมการกฤษฎีกา สํานักงาน กสทช. สํานักงบประมาณ สํานักงานคณะกรรมการค้นหาและช่วยเหลืออากาศยานและเรือประสบภัย กรมเจ้าท่า กรมทรัพยากรทางทะเลและชายฝั่ง กรมอุตุนิยมวิทยา กรมควบคุมมลพิษ กรมโรงงานอุตสาหกรรม กรมป้องกันและบรรเทาสาธารณภัย และกรมอุทกศาสตร์ กองทัพเรือ โดยหน่วยงานทั้งหมดได้รับทราบถึงกําหนดการตรวจประเมิน และดําเนินการเตรียมความพร้อมรับการตรวจประเมินอย่างต่อเนื่อง ได้แก่ การจัดทํากลยุทธ์ระดับประเทศในการขับเคลื่อนการดําเนินการให้เป็นไปตามแผนและเป้าหมายที่กําหนด การกํากับดูแลการดําเนินการโดยคณะกรรมการแห่งชาติเพื่อประสานงานกับองค์การทางทะเลระหว่างประเทศ การลงนามบันทึกความร่วมมือแลกเปลี่ยนและเชื่อมโยงข้อมูลด้านอุตุนิยมวิทยา การฝึกอบรมให้กับเรือไทยเพื่อเพิ่มขีดความสามารถในการเก็บข้อมูลตรวจอากาศทางทะเล การขยายสถานี Navtex เพื่อให้บริการข่าวสารด้านการเดินเรือ จังหวัดสุราษฎร์ธานี ครอบคลุมพื้นที่ชายฝั่งทะเลฝั่งอ่าวไทยและอันดามัน การฝึกซ้อมการค้นหาและช่วยเหลืออากาศยานประสบภัย การตั้งสํานักงานสืบสวนอุบัติเหตุทางน้ําเพื่อให้การสอบสวนอุบัติเหตุทางน้ําเป็นอิสระ และการตั้งกลุ่มมาตรฐานความปลอดภัยสินค้าและสินค้าอันตรายเพื่อกําหนดการกํากับ ดูแล ด้านความปลอดภัยระหว่างการขนส่งสินค้าทางเรือ
ทั้งนี้ แนวทางดังกล่าวของ IMO มั่นใจได้ว่าประเทศสมาชิกมีการปรับปรุงการปฏิบัติอย่างต่อเนื่อง รวมถึง การประเมินผล การทบทวน การติดตามการดําเนินการตามพันธกรณีและข้อแก้ไขของอนุสัญญาได้อย่างมีประสิทธิภาพ เพื่อให้บรรลุผลสัมฤทธิ์ในการสร้างความปลอดภัยในการเดินเรือและการขนส่งทางทะเล รวมทั้งการปกป้องคุ้มครองสิ่งแวดล้อมทางทะเล อย่างยั่งยืนต่อไป
ผู้สนใจสามารถสอบถามรายละเอียดเพิ่มเติมได้ที่ กองงานพันธกรณีระหว่างประเทศ กรมเจ้าท่า โทร. 0 2233 1311 - 8 ต่อ 290
รัฐบาลไทย-ข่าวทำเนียบรัฐบาล-Prime Minister of Malaysia and spouse’s official visit to Thailand on Feb 9-10
วันจันทร์ที่ 6 กุมภาพันธ์ 2566
06/02/2566
Prime Minister of Malaysia and spouse’s official visit to Thailand on Feb 9-10
Prime Minister of Malaysia and spouse’s official visit to Thailand on Feb 9-10
Deputy Secretary-General to the Prime Minister and Acting Government Spokesperson Anucha Burapachaisri disclosed that Honourable Dato’ Seri Anwar Ibrahim, Prime Minister of Malaysia, and spouse, will pay an official visit to the Kingdom of Thailand as guests of the Royal Thai Government during 9-10 February 2023, as part of introductory tour to ASEAN countries.
During the visit, Malaysian Prime Minister will be meeting with His Excellency General Prayut Chan-o-cha, Prime Minister of Thailand, on 9 February 2023. The two Prime Ministers are expected to discuss cooperation on the promotion and integration of economic development in the Thai - Malaysian border area, particularly the five Southern Provinces of Thailand and the four Northern States of Malaysia. These include connectivities in trade, investment and infrastructure; the acceleration to achieve the bilateral trade target of USD 30 billion by 2025 through existing bilateral mechanisms to enhance trade facilitation and reduce barriers; and the promotion of cooperation in potential industries such as rubber, halal food and energy as well as in new areas such as digital economy and green technology.
Both sides will also exchange views on regional and international developments to jointly address new challenges and stimulate post-COVID-19 economic recovery.
Dato’ Seri Anwar Ibrahim became the 10th Prime Minister of Malaysia on 24 November 2022.
รัฐบาลไทย-ข่าวทำเนียบรัฐบาล-ดีอีเอส ประชุมคณะทำงาน Digital ID
วันจันทร์ที่ 6 กุมภาพันธ์ 2566
ดีอีเอส ประชุมคณะทํางาน Digital ID
ดีอีเอส ประชุมคณะทํางาน Digital ID
วันนี้ (6 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการส่งเสริมการใช้งานระบบยืนยันตัวตนทางดิจิทัลของประเทศไทย ครั้งที่ 1/2566 โดยมี ดร. เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เข้าร่วม ณ ห้องประชุม MDES 1 ชั้น 9 สป.ดศ.
________________
รัฐบาลไทย-ข่าวทำเนียบรัฐบาล-“ชัยวุฒิ” เปิดช่องทางพลเมืองดี แจ้งเบาะแสพนันออนไลน์ได้ที่ 1212 ตลอด 24 ชั่วโมง
วันจันทร์ที่ 6 กุมภาพันธ์ 2566
“ชัยวุฒิ” เปิดช่องทางพลเมืองดี แจ้งเบาะแสพนันออนไลน์ได้ที่ 1212 ตลอด 24 ชั่วโมง
“ชัยวุฒิ” เปิดช่องทางพลเมืองดี แจ้งเบาะแสพนันออนไลน์ได้ที่ 1212 ตลอด 24 ชั่วโมง
นายชัยวุฒิ ธนาคมานุสรณ์ รัฐมนตรีว่าการ กระทรวงดิจิทัลเพื่อเศรษฐกิจและสังคม(ดีอีเอส) เปิดเผยว่า ตามที่ท่านนายกรัฐมนตรี พลเอกประยุทธ์ จันทร์โอชา ได้ให้นโยบายเร่งปราบปรามอาชญากรรมออนไลน์ รวมถึงการพนันออนไลน์ ก็ต้องขอบคุณทางสํานักงานตํารวจแห่งชาติ ท่าน พล.ต.อ. ดํารงศักดิ์ กิตติประภัสร์ ผบ.ตร. ท่านพล.ต.ท ต่อศักดิ์ สุขวิมล รองผบ.ตร.พล.ต.ท วรวัฒน์วัฒน์ นครบัญชา เเละทีมตํารวจไซเบอร์ท่าน ที่เปิดปฏิบัติทลายขบวนการ “มาเก๊า888” ซึ่งเป็นบ่อนพนันออนไลน์รายใหญ่ ที่และที่สําคัญต้องขอบคุณ น้องดิว อริสรา ทองบริสุทธิ์ ดาราชื่อดัง ช่วยแจ้งเบาะแสร้องเรียนจนเป็นที่มาของการทลายบ่อนออนไลน์ มาเก๊า888 “น้องดิว” ถือว่าเป็นพลเมืองดี และเป็นบุคลตัวอย่าง น่ายกย่อง เสียสละ และกล้าที่จะให้ข้อมูลที่เป็นประโยชน์ต่อเจ้าหน้าที่ในการดําเนินคดีครั้งนี้ ผมขอฝากเจ้าหน้าที่ตํารวจไปดูแลความปลอดภัยให้กับน้องดิวด้วย เพราะว่าพลเมืองดีที่ไม่ค่อยกล้าแจ้งเบาะแสเพราะกลัว ขบวนการเหล่านี้ เพราะว่าการไปบอกอะไรเกี่ยวกับพวกบ่อน เหมือนมาเฟียก็เป็นผู้มีอิทธิพลมันก็อาจจะมาทําร้าย ทําลายครอบครัว
ดังนั้น ผมขอฝากตํารวจช่วยดูแลความปลอดภัยของน้องดิว และครอบครัวด้วยครับ และที่สําคัญการพนันออนไลน์ก็เป็นนโยบายสําคัญของรัฐบาล ที่จะต้องเร่งปราบปรามและแก้ปัญหานี้ให้ได้ เพราะว่าเรามีกฎหมายที่บังคับใช้อยู่ จึงอยากขอความร่วมมือจากพี่น้องประชาชนทุกคน ให้ช่วยกันแจ้งเบาะแสเข้ามา เพื่อจะได้ดําเนินการเรื่องต่าง ๆ ในโลกออนไลน์ให้เร็วที่สุด เพราะกระทรวงดิจิทัลเพื่อเศรษฐกิจและสังคม ประสานความร่วมมือและสนับสนุนการทํางานร่วมกับเจ้าหน้าที่ตํารวจอยู่ตลอดเวลา
ทั้งนี้ หากประชาชนพบเห็นการกระทําความผิด เบาะแส เว็บไซต์ หรืออะไรที่ผิดกฎหมาย สามารถแจ้งเข้ามาที่ศูนย์รับเรื่องร้องเรียนของกระทรวง DES ได้ที่สายด่วน 1212 ตลอด 24 ชั่วโมง หรือ https://facebook.com/DESMonitor เพจอาสาจับตาออนไลน์ หรือ บช.สอท. โทร.1441 หรือ 191 ผู้เสียหายสามารถแจ้งความผ่านระบบออนไลน์ได้ที่ www.thaipoliceonline.com
______________________
รัฐบาลไทย-ข่าวทำเนียบรัฐบาล-​รมว.สุชาติ พบปะ อสร. พร้อมส่ง ปลัดฯ มอบประกาศเกียรติคุณสร้างขวัญกำลังใจอาสาสมัครแรงงานไทยในมาเก๊าดีเด่น
วันจันทร์ที่ 6 กุมภาพันธ์ 2566
06/02/2566
​รมว.สุชาติ พบปะ อสร. พร้อมส่ง ปลัดฯ มอบประกาศเกียรติคุณสร้างขวัญกําลังใจอาสาสมัครแรงงานไทยในมาเก๊าดีเด่น
​รมว.สุชาติ พบปะ อสร. พร้อมส่ง ปลัดฯ มอบประกาศเกียรติคุณสร้างขวัญกําลังใจอาสาสมัครแรงงานไทยในมาเก๊าดีเด่น
นายสุชาติ ชมกลิ่น รัฐมนตรีว่าการกระทรวงแรงงาน พบปะเยี่ยมเยียนอาสาสมัครแรงงานต่างประเทศพร้อมมอบหมายให้ นายบุญชอบ สุทธมนัสวงษ์ ปลัดกระทรวงแรงงาน เป็นประธานในพิธีมอบประกาศเกียรติคุณและเข็มเชิดชูเกียรติแก่อาสาสมัครแรงงานในเขตบริหารพิเศษมาเก๊าดีเด่น พร้อมพบปะให้กําลังใจอาสาสมัครแรงงานไทยในมาเก๊าที่มาร่วมให้การต้อนรับ โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นางสาวปาริชาติ ประไพนพ กงสุล (ฝ่ายแรงงาน) พร้อมด้วยผู้บริหารระดับสูงกระทรวงแรงงาน และอาสาสมัครแรงงานไทยในมาเก๊า ร่วมด้วย ณ โรงแรม Wynn Palace เขตบริหารพิเศษมาเก๊า
นายสุชาติ ชมกลิ่น รมว.แรงงาน กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้ฝากความห่วงใยและให้กําลังใจอาสาสมัครแรงงานในต่างประเทศทุกคน ที่ได้ปฏิบัติงานในการประสานดูแลความช่วยเหลือแรงงานไทยในต่างประเทศให้ได้รับข้อมูลข่าวสาร สิทธิประโยชน์ความคุ้มครอง และความปลอดภัยในการทํางาน จึงถือเป็นโอกาสอันดีที่ในวันนี้ผมและคณะได้มาพบปะกับทุกท่าน เพื่อแสดงความขอบคุณต่อการช่วยเหลืองานกระทรวงแรงงาน โดยไม่ได้รับค่าตอบแทน ถือเป็นงานจิตอาสาอย่างแท้จริง ผมขอแสดงความยินดีกับอาสาสมัครแรงงานดีเด่นทุกท่าน รวมทั้งขอชื่นชมอาสาสมัครแรงงานทุกท่านที่มีจิตอาสา อุทิศตนและเสียสละทุ่มเท ทําความดีด้วยหัวใจ อาสาสมัครแรงงานนับเป็นผู้มีบทบาทสําคัญที่ช่วยให้การปฏิบัติภารกิจด้านการคุ้มครอง ส่งเสริม และขยายตลาดแรงงานไทยในต่างประเทศของกระทรวงแรงงาน บรรลุวัตถุประสงค์ รวมถึงเป็นการสร้างเครือข่ายการทํางานอย่างใกล้ชิดร่วมกันระหว่างสํานักงานแรงงานกับหน่วยงานราชการในท้องถิ่น และอาสาสมัครผู้อุทิศตนและเสียสละ ผมขอเป็นกําลังใจให้ทุกท่านที่เป็นกําลังสําคัญสนับสนุนขับเคลื่อนภารกิจของกระทรวงแรงงานอย่างต่อเนื่องต่อไป
“ขอขอบคุณท่านกงสุล (ฝ่ายแรงงาน) รวมถึงเจ้าหน้าที่ทุกคนในสํานักงานแรงงาน และอาสาสมัครแรงงานที่ได้เป็นฟันเฟืองร่วมกันปฏิบัติหน้าที่ในการอํานวยความสะดวก ให้บริการด้านแรงงาน ตลอดจนดูแลแรงงานไทยเป็นอย่างดี การที่แรงงานไทยได้มีโอกาสมาทํางานที่ฮ่องกงเป็นหนึ่งในความท้าทาย และเป็นโอกาสในการสร้างรายได้ที่มั่นคง ช่วยยกระดับฐานะแก่ครอบครัวของแรงงาน นอกเหนือไปกว่านั้นยังเป็นการช่วยพัฒนาทักษะฝีมือ ประสบการณ์การทํางานของแรงงาน เพื่อให้สามารถนําไปต่อยอดในการประกอบอาชีพได้ในอนาคต ผมขอให้ทุกคนมุ่งมั่นตั้งใจปฏิบัติหน้าที่ เพื่อให้คนไทยมีงานทํา มีอาชีพ นํารายได้เข้าประเทศ และช่วยเพิ่มขีดความสามารถในการแข่งขันอีกด้วย” นายสุชาติ กล่าวทิ้งท้าย
+++++++++++++++++++
กองเผยแพร่และประชาสัมพันธ์
6 กุมภาพันธ์ 2566
รัฐบาลไทย-ข่าวทำเนียบรัฐบาล-​รัฐบาลหนุนภาคอุตสาหกรรมใช้ “ปูนซีเมนต์ไฮดรอลิก” ผลิตคอนกรีต ช่วยลดปริมาณก๊าซเรือนกระจก แก้ปัญหาโลกร้อน
วันจันทร์ที่ 6 กุมภาพันธ์ 2566
06/02/2566
​รัฐบาลหนุนภาคอุตสาหกรรมใช้ “ปูนซีเมนต์ไฮดรอลิก” ผลิตคอนกรีต ช่วยลดปริมาณก๊าซเรือนกระจก แก้ปัญหาโลกร้อน
​รัฐบาลหนุนภาคอุตสาหกรรมใช้ “ปูนซีเมนต์ไฮดรอลิก” ผลิตคอนกรีต ช่วยลดปริมาณก๊าซเรือนกระจก แก้ปัญหาโลกร้อน
วันที่ 6 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญอย่างยิ่งในการแก้ไขปัญหาก๊าซเรือนกระจกลดภาวะโลกร้อน เพื่อตอบโจทย์เป้าหมายการพัฒนาที่ยั่งยืน ผ่านการดําเนินโครงการและมาตรการต่าง ๆ มาอย่างต่อเนื่อง ทั้งนี้ ในส่วนของกระทรวงอุตสาหกรรมเดินหน้าขับเคลื่อนนโยบายของรัฐบาล ส่งเสริมสนับสนุนภาคอุตสาหกรรมให้หันมาใช้ปูนซีเมนต์ไฮดรอลิกซึ่งเป็นวัตถุดิบในการทําผลิตภัณฑ์คอนกรีตต่างๆ แทนการใช้ปูนซีเมนต์ปอร์ตแลนด์ เพื่อช่วยลดปริมาณก๊าซเรือนกระจก เนื่องจากการผลิตปูนซีเมนต์ไฮดรอลิกทําให้เกิดก๊าซคาร์บอนไดออกไซด์น้อยกว่า ซึ่งมีส่วนประกอบของปูนเม็ดในอัตราส่วนที่น้อยกว่าปูนซีเมนต์ปอร์ตแลนด์ ประมาณร้อยละ 10 ของปริมาณทั้งหมด โดยใช้วัสดุอื่นมาผสมทดแทน เช่น หินปูน กากถลุง และปอซโซลาน เป็นต้น แต่มีคุณสมบัติและประสิทธิภาพในการนําไปใช้งานที่ดีเทียบเท่ากับปูนซีเมนต์ปอร์ตแลนด์ อีกทั้งการผลิตยังทําให้เกิดก๊าซคาร์บอนไดออกไซด์น้อยลงด้วย หากประมาณการการผลิตปูนซีเมนต์ไฮดรอลิก 1 ตัน จะสามารถลดการปล่อยก๊าซคาร์บอนไดออกไซด์ได้ถึง 0.05 ตัน (CO2) เมื่อเทียบกับการผลิตปูนซีเมนต์ปอร์ตแลนด์ในปริมาณที่เท่ากัน
สําหรับแนวทางการส่งเสริมการใช้งานในภาคอุตสาหกรรม ขณะนี้ สํานักงานมาตรฐานผลิตภัณฑ์อุตสาหกรรม (สมอ.) ได้กําหนดมาตรฐานผลิตภัณฑ์อุตสาหกรรมปูนซีเมนต์ไฮดรอลิก มอก. 2594-2556 โดยระบุเกณฑ์กําหนดคุณลักษณะด้านต่าง ๆ และมีการแบ่งชนิดครอบคลุมการใช้งานที่แตกต่างกัน ทั้งการใช้งานทั่วไป งานที่ต้องการแรงอัดต้นสูง งานที่ทนต่อการกัดกร่อนของซัลเฟต และงานโครงสร้างขนาดใหญ่ พร้อมทั้งแก้ไขมาตรฐานให้สามารถใช้ปูนซีเมนต์ไฮดรอลิก ในการทําผลิตภัณฑ์คอนกรีตต่าง ๆ แล้ว จํานวน 71 มาตรฐาน อาทิ คอนกรีตทนไฟ กระเบื้องซีเมนต์เส้นใยแผ่นลอน ท่อคอนกรีตเสริมเหล็กหล่อสําเร็จรูป คอนกรีตบล็อกกลวงรับน้ําหนัก และคอนกรีตผสมเสร็จ กระเบื้องคอนกรีตปูพื้น กระเบื้องหินขัดชนิดสองชั้น เสาเข็มคอนกรีตเสริมเหล็กอัดแรงหล่อสําเร็จ กระเบื้องซีเมนต์ปูพื้น และคอนกรีตบล็อกประสานปูพื้น เป็นต้น
“ผู้ประกอบการผลิตภัณฑ์คอนกรีตสามารถยื่นขออนุญาตใช้ปูนซีเมนต์ไฮดรอลิกเป็นวัตถุดิบในการผลิต และขอรับใบอนุญาตให้แสดงเครื่องหมายมาตรฐาน มอก. บนผลิตภัณฑ์ ผ่านออนไลน์ในระบบ e-license ของ สมอ. ได้ที่ www.tisi.go.th ตลอด 24 ชั่วโมง” นางสาวรัชดา กล่าว
รัฐบาลไทย-ข่าวทำเนียบรัฐบาล-​โค้งสุดท้ายแล้วนะ! อีก 10 วันเท่านั้นจะสิ้นสุดโครงการช้อปดีมีคืน ใช้จ่ายซื้อสินค้าและบริการภายใน 15 ก.พ. นี้อย่าลืมขอใบกำกับภาษีแบบเต็มรูปไว้ลดหย่อนสูงสุด 40,000 บาท
วันจันทร์ที่ 6 กุมภาพันธ์ 2566
06/02/2566
​โค้งสุดท้ายแล้วนะ! อีก 10 วันเท่านั้นจะสิ้นสุดโครงการช้อปดีมีคืน ใช้จ่ายซื้อสินค้าและบริการภายใน 15 ก.พ. นี้อย่าลืมขอใบกํากับภาษีแบบเต็มรูปไว้ลดหย่อนสูงสุด 40,000 บาท
​โค้งสุดท้ายแล้วนะ! อีก 10 วันเท่านั้นจะสิ้นสุดโครงการช้อปดีมีคืน ใช้จ่ายซื้อสินค้าและบริการภายใน 15 ก.พ. นี้อย่าลืมขอใบกํากับภาษีแบบเต็มรูปไว้ลดหย่อนสูงสุด 40,000 บาท
วันที่ 6 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลดําเนินโครงการช้อปดีมีคืน โดยมีระยะเวลาให้ประชาชนที่จะใช้สิทธินํายอดการใช้จ่ายซื้อสินค้าและบริการไปลดหย่อนภาษีเงินได้สําหรับปีภาษี 2566 สามารถใช้จ่ายได้ตั้งแต่วันที่ 1 ม.ค. -15 ก.พ. 2566 ซึ่งขณะนี้โครงการดําเนินมาถึงโค้งสุดท้ายเหลือเวลาอีก 10 วันสุดท้าย
ทั้งนี้ จึงขอย้ําเตือนผู้มีเงินได้ ที่ประสงค์จะร่วมโครงการหากมีการใช้จ่ายในช่วงนี้จนถึงวันที่ 15 ก.พ. อย่าลืมขอใบกํากับภาษีเต็มรูปในรูปแบบกระดาษ หรือ ใบกํากับภาษีเต็มรูปในรูปแบบอิเล็กทรอนิกส์ (e-Tax Invoice & e-Receipt) จากผู้ขาย จากนั้นก็เก็บใบกํากับภาษีจากการใช้จ่ายที่เกิดขึ้นในช่วงเวลาดําเนินโครงการนี้ไปประกอบการหักลดหย่อนภาษีในช่วงยื่นแบบเสียภาษีเงินได้ประจําปี 2566 ในช่วงเดือนม.ค.-มี.ค. 2567
น.ส.ไตรศุลี กล่าวว่า โครงการช้อปดีมีคืนเป็นโครงการที่รัฐบาลให้ประชาชนผู้มีเงินได้นํายอดการใช้จ่ายการซื้อสินค้าและบริการที่เกิดขึ้นในช่วงวันที่ 1 ม.ค. -15 ก.พ. 2566 ไปหักลดหย่อนภาษีได้ตามจ่ายจริงแต่ไม่เกิน 40,000 บาท โดยมีเงื่อนไขว่ายอดการใช้จ่าย 30,000 บาทแรกนั้นสามารถใช้ได้ทั้งใบกํากับภาษีเต็มรูปแบบกระดาษและใบกํากับภาษีเต็มรูปแบบ e-Tax Invoice & e-Receipt แต่อีก 10,000 บาทจะต้องเป็นการซื้อสินค้าและบริการที่ออกใบกํากับภาษีเต็มรูปแบบ e-Tax Invoice & e-Receipt เท่านั้น
สําหรับสินค้าและบริการที่ผู้มีเงินได้เลือกซื้อและใช้บริการนั้นมีหลากหลายซึ่งรวมถึงการเติบน้ํามันรถยนต์และจักรยานยนต์ แต่ต้องเป็นการซื้อสินค้าและบริการจากผู้ขายหรือผู้ให้บริการที่จดทะเบียนภาษีมูลค่าเพิ่มกับกรมสรรพกรเท่านั้น ขณะเดียวกันก็มีสินค้าและบริการบางประเภทที่ไม่สามารถนํามาร่วมโครงการได้ อาทิ ค่าสุรา, ยาสูบ, ค่าซื้อรถยนต์ จักรยานยนต์ เรือ, ค่าหนังสือพิมพ์และนิตยสาร,ค่าบริการจัดนําเที่ยว,ค่าที่พักในโรงแรม, ค่าสาธารณูปโภค ค่าเบี้ยประกันวินาศภัย เป็นต้น
น.ส.ไตรศุลี กล่าวว่า ภายใต้โครงการช้อปดีมีคืนรัฐบาลคาดว่าจะเกิดการใช้จ่ายและมีเงินหมุนเวียนในระบบเศรษฐกิจ 56,000 ล้านบาท สนับสนุนให้จีดีพีเพิ่มขึ้นจากการใช้จ่ายร้อยละ 0.16 และส่งเสริมให้ผู้ประกอบการทุกกลุ่มเข้าสู่ระบบภาษีมูลค่าเพิ่มมากขึ้น ตลอดจนเป็นการสนับสนุนการใช้ระบบภาษีอิเล็กทรอนิกส์ด้วย
รัฐบาลไทย-ข่าวทำเนียบรัฐบาล-ปลัดฯ ณัฐพล กำชับเข้มตรวจราชการอย่างจริงจัง ย้ำเดินตามแนวอุตสาหกรรมวิถีใหม่ สู่ความสำเร็จ 4 มิติ
วันจันทร์ที่ 6 กุมภาพันธ์ 2566
06/02/2566
ปลัดฯ ณัฐพล กําชับเข้มตรวจราชการอย่างจริงจัง ย้ําเดินตามแนวอุตสาหกรรมวิถีใหม่ สู่ความสําเร็จ 4 มิติ
ดร.ณัฐพล รังสิตพล ปลัดกระทรวงอุตสาหกรรม กําชับเข้มตรวจราชการอย่างจริงจัง ย้ําเดินตามแนวอุตสาหกรรมวิถีใหม่ สู่ความสําเร็จ 4 มิติ
เมื่อวันที่ 3 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมชี้แจงแนวทางการตรวจราชการของผู้ตรวจราชการกระทรวงอุตสาหกรรม ประจําปีงบประมาณ พ.ศ.2566 พร้อมมอบแนวทางในการดําเนินงานตามนโยบายกระทรวงอุตสาหกรรม ปี 2566 โดยใช้ “MIND” ปรับอุตสาหกรรมเข้าสู่วิถีใหม่ พร้อมการขับเคลื่อนอุตสาหกรรมวิถีใหม่ของหน่วยงาน มุ่งสู่ความสําเร็จ 4 มิติ และให้รางวัลกับคนทําดี ประกอบด้วย
มิติที่ 1 ความสําเร็จทางธุรกิจ มุ่งเน้นการปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ หรือ S-curve
มิติที่ 2 การดูแลสังคม โดยรอบโรงงานอุตสาหกรรม พัฒนาอุตสาหกรรมควบคู่ไปกับการดูแลสังคม โดยส่งเสริมการทํางานร่วมกันระหว่างชุมชน สังคม และสถานประกอบการ เพื่อให้โรงงานในพื้นที่อยู่ร่วมกันอย่างรับผิดชอบและเป็นมิตร
มิติที่ 3 การดูแลรักษาสิ่งแวดล้อมที่ตอบโจทย์ไทยและประชาคมโลก ผลักดันปฏิบัติการด้านสิ่งแวดล้อมด้วยกลไกการกํากับดูแลที่ทรงประสิทธิภาพ และการส่งเสริมยกระดับสถานประกอบการหรือโรงงานด้วยแนวคิด BCG
มิติที่ 4 การกระจายรายได้ให้กับประชาชนและมีชีวิตความเป็นอยู่ที่ดีขึ้น มุ่งเน้นการพัฒนายกระดับคุณภาพชีวิตของชุมชน
ทั้งนี้ ปลัดฯ ได้เน้นย้ําให้ผู้ตรวจราชการ อก. ดูแลพื้นที่ในกํากับ พร้อมทั้งประสานงานกับอุตสาหกรรมจังหวัดทั่วประเทศในการปรับกลไกการทํางานของอุตสาหกรรมจังหวัด โดยส่งเสริมให้โรงงานทําถูกกฎหมาย มุ่งเน้นการบริหารทรัพยากรบุคคล การส่งเสริมผู้ประกอบการให้เข้มแข็ง การดูแลประชาชนให้มีรายได้ การพัฒนาชุมชนโดยรอบพื้นที่โรงงานให้อยู่ด้วยกันอย่างเป็นมิตร ตลอดจนแก้ไขปัญหาเรื่องการร้องเรียนซ้ําซาก พร้อมทั้งให้ความสําคัญกับมาตรการการเผาอ้อยของเกษตรกรชาวไร่อ้อย ซึ่งเป็นส่วนหนึ่งของปัญหา PM 2.5 โดยให้อุตสาหกรรมจังหวัดบูรณาการร่วมกับจังหวัดในการแก้ไขปัญหาอย่างจริงจัง โดยมี นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุธนานันทน์ นายวีระกิตต์ รันทกิจธนวิชญ์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติ ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​รมว.เฮ้ง ส่ง ปลัดฯ นำทีมเยี่ยมให้กำลังใจแรงงานช่างเชื่อมไทยในฮ่องกงถึงแคมป์คนงาน
วันจันทร์ที่ 6 กุมภาพันธ์ 2566
06/02/2566
​รมว.เฮ้ง ส่ง ปลัดฯ นําทีมเยี่ยมให้กําลังใจแรงงานช่างเชื่อมไทยในฮ่องกงถึงแคมป์คนงาน
​รมว.เฮ้ง ส่ง ปลัดฯ นําทีมเยี่ยมให้กําลังใจแรงงานช่างเชื่อมไทยในฮ่องกงถึงแคมป์คนงาน
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายบุญชอบ สุทธมนัสวงษ์ ปลัดกระทรวงแรงงาน พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นางสาวบุปผา เรืองสุด รองปลัดกระทรวงแรงงาน รักษาราชการแทน อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม และผู้บริหารระดับสูงกระทรวงแรงงาน ลงพื้นที่ตรวจเยี่ยมพบปะให้กําลังใจพร้อมมอบของฝากแก่แรงงานช่างเชื่อมไทย ณ Sha Po Kong Village เขต Tsuen Mun เขตบริหารพิเศษฮ่องกง
นายบุญชอบ กล่าวว่า รัฐบาลภายใต้การนําของท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้ให้ความสําคัญกับการส่งเสริมให้แรงงานไทยได้เดินทางไปทํางานต่างประเทศ เพื่อให้คนไทยมีงานทํา มีอาชีพ นํารายได้เข้าประเทศและช่วยเพิ่มขีดความสามารถในการแข่งขัน และในวันนี้ท่านสุชาติ ชมกลิ่น รัฐมนตรีว่าการกระทรวงแรงงาน ได้มีความห่วงใยแรงงานไทยที่ทํางานอยู่ในต่างประเทศทุกคน จึงมอบหมายให้ผมและคณะนําความห่วงใยและกําลังใจมาฝากพี่น้องแรงงานไทยทุกคนที่ทํางานอยู่ที่นี่ เนื่องจากแต่ละคนต้องจากบ้านมาทํางานต่างแดน การมาเยือนฮ่องกงของกระทรวงแรงงานเพื่อขยายตลาดแรงงานในครั้งนี้ จึงเป็นโอกาสดีที่ได้มาสอบถามสารทุกข์สุกดิบ แรงงานไทยที่ทํางานในต่างประเทศถือว่ามีความสําคัญ เนื่องจากแต่ละคนเป็นเสาหลักของครอบครัวตั้งใจมาทํางานหาเงินส่งกลับเลี้ยงครอบครัวที่ประเทศไทย ซึ่งแต่ละปีมีรายได้ส่งกลับเพื่อพัฒนาประเทศเป็นจํานวนมาก ขอให้ทุกคนเก็บเกี่ยวประสบการณ์ความรู้ ทักษะ เทคโนโลยีใหม่ๆ ที่จําเป็นสําหรับการทํางาน เพื่อนําไปพัฒนาต่อยอดในการประกอบอาชีพเมื่อเดินทางกลับประเทศไทย
ด้าน นายกําพล สินตะละ ช่างเชื่อมอัลลอยด์ บริษัท อาหว่าวเอนจิเนียริ่ง จํากัด หนึ่งในแรงงานไทยที่มาทํางานช่างเชื่อมในฮ่องกง กล่าวว่า ในวันนี้ต้องขอขอบคุณรัฐบาล กระทรวงแรงงาน ที่เปิดโอกาสให้คนไทยได้มาทํางานต่างประเทศมากขึ้น ซึ่งจะช่วยสร้างฐานะ มีรายได้ส่งกลับไปเลี้ยงดูครอบครัว และขอบคุณท่านนายกฯ ท่านรัฐมนตรีแรงงาน ที่ฝากความห่วงใยมาในครั้งนี้ ผมขอถือโอกาสนี้เชิญชวนให้พี่น้องแรงงานไทยที่สนใจอยากจะมาทํางานในฮ่องกงได้มุ่งมั่นตั้งใจฝึกฝนพัฒนาฝีมือของตนเองให้เป็นช่างที่มีฝีมือ ผมเองไม่ได้เรียนจบช่างมาก่อน แต่อาศัยหมั่นฝึกฝนเรียนรู้ทั้งทฤษฏีและปฏิบัติด้วยตนเองจากพี่ๆ ที่ทํางานเก่า จนสามารถพัฒนาต่อยอดทักษะฝีมือของตนเองให้มีทักษะที่สูงขึ้น เราก็จะมีโอกาสมาทํางานในต่างประเทศได้ จึงขอเป็นกําลังใจให้ทุกคนได้เดินตามความฝันของตนเอง
+++++++++++++++++++
กองเผยแพร่และประชาสัมพันธ์
6 กุมภาพันธ์ 2566
รัฐบาลไทย-ข่าวทำเนียบรัฐบาล-​กรมเจ้าท่า ตรวจเข้มความปลอดภัยทางน้ำทั่วประเทศ
วันจันทร์ที่ 6 กุมภาพันธ์ 2566
​กรมเจ้าท่า ตรวจเข้มความปลอดภัยทางน้ําทั่วประเทศ
...
กรมเจ้าท่าตรวจเข้มความปลอดภัยทางน้ําทั่วประเทศ
จากนโยบายของรัฐบาลโดย นายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า (จท.) ดูแลด้านความปลอดภัยและอํานวยความสะดวกให้กับพี่น้องประชาชนในการเดินทางทางน้ําทั่วประเทศ
นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า กล่าวว่า ได้มอบให้ศูนย์ปลอดภัยทางน้ํา จท. ดูแล ตรวจตราความปลอดภัยทางน้ํา พร้อมทั้งอํานวยความสะดวกให้กับประชาชน โดยได้สรุปรายงานสถานการณ์การเดินทางทางน้ํา (วันที่ 3 กุมภาพันธ์ 2566) ดังนี้
1.ส่วนกลาง แม่น้ําเจ้าพระยา เรือด่วนเจ้าพระยาให้บริการ 116 เที่ยว ผู้โดยสาร 15,510 คน เรือไฟฟ้าเจ้าพระยาให้บริการ 44 เที่ยว ผู้โดยสาร 2,158 คน เรือโดยสารข้ามฟากให้บริการ 883 เที่ยว ผู้โดยสาร 18,569 คน เรือภัตตาคารให้บริการ 20 เที่ยว ผู้โดยสาร 3,091 คน และเรือโดยสารคลองแสนแสบให้บริการ 167 เที่ยว ผู้โดยสาร 26,609 คน ซึ่ง จท. ได้ดําเนินการตามมาตรการด้านความปลอดภัยทางน้ําด้วยการจัดเรือตรวจการณ์พร้อมเจ้าหน้าที่ออกตรวจตราความปลอดภัยทั้งในแม่น้ําเจ้าพระยาพบว่า ผู้ให้บริการเรือด่วนเจ้าพระยาให้บริการเฉพาะธงส้ม ตั้งแต่เวลา 07.30 - 17.30 น. มีผู้ใช้บริการเรือไฟฟ้าเจ้าพระยาและเรือโดยสารข้ามฟากปริมาณพอประมาณ เรือโดยสารคลองแสนแสบให้บริการตามรอบการเดินเรือ สามารถระบายผู้โดยสารได้อย่างต่อเนื่อง ไม่มีผู้โดยสารตกค้างจท. ได้จัดเรือตรวจการณ์และเจ้าหน้าที่อํานวยความสะดวกให้กับประชาชนบริเวณท่าเรือต่าง ๆ และตรวจสอบความพร้อมของเรือโดยสาร ท่าเรือโดยสาร คนประจําเรือ และอุปกรณ์ช่วยชีวิตต่าง ๆ ก่อนออกเดินเรือ ตามมาตรการความปลอดภัยที่ จท. กําหนด พร้อมทั้งกําชับให้บริษัท ครอบครัวขนส่ง เพิ่มเที่ยวเรือโดยสารให้เพียงพอกับจํานวนของผู้โดยสาร โดยเฉพาะในชั่วโมงเร่งด่วน
2. ส่วนภูมิภาค จัดตั้งศูนย์อํานวยความสะดวก พร้อมเจ้าหน้าที่ให้บริการนักท่องเที่ยวที่ใช้บริการท่าเรือต่าง ๆ รวมทั้งตรวจสอบความพร้อมของเรือโดยสาร ท่าเรือโดยสาร คนประจําเรือ อุปกรณ์ช่วยชีวิตต่าง ๆ ก่อนออกเดินเรือตามมาตรการความปลอดภัย และประชาสัมพันธ์ให้ผู้ควบคุมเรือติดตามรายงานสภาพอากาศจากกรมอุตุนิยมวิทยาอย่างใกล้ชิด
ทั้งนี้ หากประชาชนพบเห็นเหตุการณ์ความไม่ปลอดภัยทางน้ํา หรือต้องการความช่วยเหลือสามารถแจ้งได้ที่ สายด่วน จท. โทร.1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มศักยภาพเชื่อมโยงโครงข่ายการคมนาคมขนส่งพืชผลทางการเกษตร ส่งเสริมเศรษฐกิจชุมชนอย่างยั่งยืน
วันจันทร์ที่ 6 กุมภาพันธ์ 2566
กรมทางหลวงชนบท เพิ่มศักยภาพเชื่อมโยงโครงข่ายการคมนาคมขนส่งพืชผลทางการเกษตร ส่งเสริมเศรษฐกิจชุมชนอย่างยั่งยืน
ตามนโยบายของรัฐมนตรีว่าการกระทรวงคมนาคม สร้างสะพานข้ามแม่น้ํานครชัยศรี จังหวัดนครปฐม เชื่อมสองตําบล คาดแล้วเสร็จกลางปี 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามแม่น้ํานครชัยศรี (แม่น้ําท่าจีน) ตําบลงิ้วราย - ตําบลสัมปทวน อําเภอนครชัยศรี จังหวัดนครปฐม ปัจจุบันมีความคืบหน้าไปแล้วกว่า 29% ขณะนี้อยู่ระหว่างการดําเนินงานก่อสร้างตอม่อสะพาน คาดว่าจะดําเนินการก่อสร้างแล้วเสร็จสมบูรณ์ในช่วงกลางปี 2567
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ความสําคัญในเรื่องการเพิ่มประสิทธิภาพเชื่อมโยงโครงข่ายการคมนาคมขนส่งพืชผลทางการเกษตรระหว่างตําบล อําเภอ หรือจังหวัด เพื่อส่งเสริมเศรษฐกิจในชุมชนให้ประชาชนมีรายได้อย่างเป็นรูปธรรม ตลอดจนรองรับการเจริญเติบโตของเมืองในอนาคต ประกอบกับองค์การบริหารส่วนตําบลงิ้วรายได้มีหนังสือขอรับการสนับสนุนโครงการก่อสร้างสะพานดังกล่าวเพื่อบรรเทาความเดือดร้อนให้กับประชาชน เนื่องจากการเดินทางระหว่างตําบลงิ้วราย ไปยังตําบลสัมปทวน อําเภอนครชัยศรี ต้องเดินทางอ้อมไม่ได้รับความสะดวกรวดเร็ว ทช. จึงได้ดําเนินการก่อสร้างสะพานข้ามแม่น้ํานครชัยศรี โดยมีจุดเริ่มต้นโครงการบริเวณถนนขององค์การบริหารส่วนตําบลงิ้วราย ด้านหน้าพิพิธภัณฑ์รถเก่า (เจษฎาเทคนิค มิวเซียม) และมีจุดสิ้นสุดโครงการที่ตําบลสัมปทวน บริเวณข้างวัดปิ่นจันทราราม (วัดกกตาล) โดยก่อสร้างเป็นสะพานคอนกรีตเสริมเหล็ก ความยาว 400 เมตร ผิวจราจรกว้าง 9 เมตร และก่อสร้างถนนต่อเชื่อมผิวทางลาดยางแอสฟัลท์คอนกรีตทั้งสองฝั่งของสะพาน รวมระยะทาง 710 เมตร พร้อมติดตั้งอุปกรณ์อํานวยความปลอดภัย งานเครื่องหมายจราจร ใช้งบประมาณในการก่อสร้าง 114.278 ล้านบาท
ทั้งนี้ เมื่อก่อสร้างแล้วเสร็จจะช่วยบรรเทาความเดือดร้อนให้กับประชาชนในพื้นที่ ประหยัดเวลาในการเดินทางได้ประมาณ 2 กิโลเมตร และเพิ่มศักยภาพในการขนส่งพืชผลทางการเกษตร อาทิ ชมพู่ ส้มโอ ฝรั่ง ซึ่งเป็นผลไม้ชื่อดังของจังหวัดให้เป็นไปด้วยความสะดวก รวดเร็ว และปลอดภัย รวมทั้งช่วยส่งเสริมเศรษฐกิจระดับชุมชน สร้างรายได้ให้กับเกษตรกรในพื้นที่
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ ลงพื้นที่ประเมินสถานการณ์น้ำภาคอีสาน สั่งตุนน้ำรับสถานการณ์ฤดูแล้ง ย้ำภาคอีสานต้องไม่ขาดแคลนน้ำ ชาวบ้านสะท้อนพัฒนาการน้ำเข้าถึงตัวมากขึ้น
วันจันทร์ที่ 6 กุมภาพันธ์ 2566
06/02/2566
รองนายกฯ พล.อ.ประวิตรฯ ลงพื้นที่ประเมินสถานการณ์น้ําภาคอีสาน สั่งตุนน้ํารับสถานการณ์ฤดูแล้ง ย้ําภาคอีสานต้องไม่ขาดแคลนน้ํา ชาวบ้านสะท้อนพัฒนาการน้ําเข้าถึงตัวมากขึ้น
รองนายกฯ พล.อ.ประวิตรฯ ลงพื้นที่ประเมินสถานการณ์น้ําภาคอีสาน สั่งตุนน้ํารับสถานการณ์ฤดูแล้ง ย้ําภาคอีสานต้องไม่ขาดแคลนน้ํา ชาวบ้านสะท้อนพัฒนาการน้ําเข้าถึงตัวมากขึ้น
วันนี้ (วันที่ 6 กุมภาพันธ์ 2566) พลเอก ประวิตร วงษ์สุวรรณ รองนายกรัฐมนตรีและคณะ เดินทางลงพื้นที่ภาคอีสาน จังหวัดขอนแก่น และ จังหวัดชัยภูมิ เพื่อประเมินสถานการณ์น้ําภาพรวม และตรวจติดตามความคืบหน้าโครงการกักเก็บน้ําต้นทุน โดยมี ผู้ว่าราชการจังหวัดขอนแก่น ผู้ว่าราชการจังหวัดชัยภูมิ เลขาธิการสํานักงานทรัพยากรน้ําแห่งชาติ อธิบดีกรมชลประทาน และหัวหน้าส่วนราชการต่างๆให้การต้อนรับ
โดยรับฟังการบรรยายสรุปสถานการณ์น้ําในพื้นที่ภาคอีสาน ปัจจุบันความจุกักเก็บน้ําภาพรวมอยู่ที่ 60-70% พื้นที่กักเก็บน้ํายังไม่พอ มีพื้นที่เสี่ยงน้ําน้อยนอกเขตชลประทานจากฝนทิ้งช่วง ความคืบหน้าการบริหารจัดการน้ํา ปี 2561-2565 จังหวัดขอนแก่น ได้รับงบประมาณบริหารจัดการน้ํารวมกว่า 7,500 ล้านบาท มีพื้นที่รับประโยชน์ กว่า 180,000 ไร่ ประชาชนได้รับประโยชน์ กว่า 120,181 ครัวเรือน ความจุกักเก็บน้ําเพิ่ม 123.4 ล้านลูกบากศ์เมตร และจังหวัดชัยภูมิ มีพื้นที่รับประโยชน์กว่า 105,111 ไร่ ประชาชนได้รับประโยชน์กว่า 100,393 ครัวเรือน ความจุกักเก็บน้ําเพิ่ม 37 ล้านลูกบากศ์เมตร ต่อจากนั้น ได้เดินทางไปตรวจเยี่ยมชมความคืบหน้าโครงการแก้มลิงแก่งน้ําต้อน ตําบลดอนช้าง เป็นแหล่งกักเก็บน้ํารองรับแม่น้ําชีล้น เพื่อบรรเทาน้ําล้นตลิ่งและกักเก็บไว้ใช้ฤดูแล้ง พร้อมทั้งพบปะและรับฟังปัญหาจากประชาชนในพื้นที่ โดยประชาชนขอให้พัฒนาแหล่งน้ําในพื้นที่ต่อเนื่อง โดยชื่นชมการบริหารจัดการน้ําในปัจจุบัน เข้าถึงประชาชนในพื้นที่มากขึ้นต่อเนื่อง
พล.อ.ประวิตร วงษ์สุวรรณ ย้ําการแก้ปัญหาน้ํา ถือเป็นนโยบายสําคัญของรัฐบาล ที่มุ่งมั่นดําเนินการอย่างจริงจังมาต่อเนื่อง โดยกําชับ กระทรวงทรัพยากรธรรมชาติและสิ่งแวดล้อม สํานักงานทรัพยากรน้ําแห่งชาติกรมชลประทาน และ หัวหน้าส่วนราชการต่างๆ กักเก็บน้ําให้ได้มากที่สุดปลายฤดูฝน เพ่งเล็งพื้นที่เสี่ยงขาดน้ําจากฝนทิ้งช่วง ย้ําอีสานต้องไม่ให้ขาดแคลนน้ํา จึงขอให้ดําเนินการ 10 มาตรการรับฤดูแล้ง และเร่งรัดความคืบหน้าโครงการแหล่งกักเก็บต้นทุนน้ําทั้งน้ําบนดินและน้ําใต้ดิน พร้อมทั้งระบบกระจายน้ําให้ทั่วถึง ซึ่งต้องเร่งทําคู่กันกับการฟื้นฟูป่าต้นน้ําและแหล่งแกล้มลิงที่มีอยู่เดิม เพื่อให้พื้นที่เสี่ยงขาดน้ํามีน้ําใช้อย่างเพียงพอเชื่อมโยงกับการบริหารจัดการน้ําจากลําน้ําสายหลักในระยะยาว
เวลา 13.00 น. พลเอก ประวิตร วงษ์สุวรรณ ได้เดินทางไป จังหวัดชัยภูมิ ตรวจติดตามการบริหารจัดการน้ํา ความคืบหน้าโครงการก่อสร้างและการเพิ่มประสิทธิภาพการกักเก็บน้ํา พร้อมทั้งพบปะและรับฟังปัญหาจากประชาชนในพื้นที่
รัฐบาลไทย-ข่าวทำเนียบรัฐบาล-​เอกอัครราชทูตสหพันธรัฐรัสเซียประจำประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือเกี่ยวกับความร่วมมือทางด้านวัฒนธรรมระหว่างกัน
วันจันทร์ที่ 6 กุมภาพันธ์ 2566
​เอกอัครราชทูตสหพันธรัฐรัสเซียประจําประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือเกี่ยวกับความร่วมมือทางด้านวัฒนธรรมระหว่างกัน
​เอกอัครราชทูตสหพันธรัฐรัสเซียประจําประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือเกี่ยวกับความร่วมมือทางด้านวัฒนธรรมระหว่างกัน
เอกอัครราชทูตสหพันธรัฐรัสเซียประจําประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือเกี่ยวกับความร่วมมือทางด้านวัฒนธรรมระหว่างกัน
เมื่อเร็วๆ นี้ นายเยฟเกนี โตมีฮิน (H.E. Mr. Evgeny Tomikhin) เอกอัครราชทูตสหพันธรัฐรัสเซียประจําประเทศไทย และคณะ เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรมเพื่อหารือเกี่ยวกับความร่วมมือทางด้านวัฒนธรรมระหว่างไทยและรัสเซีย โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางสาวอุรุษยา อินทรสุขศรี ผู้อํานวยการกองการต่างประเทศ และเจ้าหน้าที่กระทรวงวัฒนธรรมเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกรัฐมนตรีมาเลเซียพร้อมภริยาเดินทางเยือนไทยอย่างเป็นทางการ 9-10 กุมภาพันธ์ 2566 มุ่งส่งเสริมการค้า การลงทุน และเชื่อมโยงการพัฒนาเศรษฐกิจในพื้นที่ชายแดนไทย - มาเลเซีย
วันจันทร์ที่ 6 กุมภาพันธ์ 2566
06/02/2566
นายกรัฐมนตรีมาเลเซียพร้อมภริยาเดินทางเยือนไทยอย่างเป็นทางการ 9-10 กุมภาพันธ์ 2566 มุ่งส่งเสริมการค้า การลงทุน และเชื่อมโยงการพัฒนาเศรษฐกิจในพื้นที่ชายแดนไทย - มาเลเซีย
นายกรัฐมนตรีมาเลเซียพร้อมภริยาเดินทางเยือนไทยอย่างเป็นทางการ 9-10 กุมภาพันธ์ 2566 มุ่งส่งเสริมการค้า การลงทุน และเชื่อมโยงการพัฒนาเศรษฐกิจในพื้นที่ชายแดนไทย - มาเลเซีย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ดาโตะ เซอรี อันวาร์ อิบราฮิม (Honourable Dato’ Seri Anwar Ibrahim) นายกรัฐมนตรีมาเลเซีย พร้อมด้วยภริยา มีกําหนดเดินทางเยือนไทยอย่างเป็นทางการในฐานะแขกของรัฐบาลไทย ระหว่างวันที่ 9-10 กุมภาพันธ์ 2566 ในโอกาสเข้ารับตําแหน่งใหม่เมื่อเดือนพฤศจิกายน 2565 ตามธรรมเนียมปฏิบัติของประเทศสมาชิกอาเซียน
สําหรับการเยือนฯ ครั้งนี้ นายกรัฐมนตรีมาเลเซียมีกําหนดการเข้าพบหารือกับพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในวันพฤหัสบดีที่ 9 กุมภาพันธ์ 2566 ซึ่งผู้นําทั้งสองประเทศจะหารือเกี่ยวกับการส่งเสริมและเชื่อมโยง การพัฒนาเศรษฐกิจในพื้นที่ชายแดนไทย - มาเลเซีย โดยเฉพาะ 5 จังหวัดภาคใต้ของไทยกับ 4 รัฐ ทางตอนเหนือของมาเลเซีย ทั้งด้านการเชื่อมโยงการค้าและการลงทุน และด้านคมนาคมขนส่ง รวมทั้งเร่งรัดการบรรลุเป้าหมายทางการค้ามูลค่า 30,000 ล้านดอลลาร์สหรัฐภายในปี 2568 โดยอาศัยกลไกความร่วมมือที่มีอยู่ เพื่อลดอุปสรรคและการอํานวยความสะดวกด้านการค้า และการส่งเสริมความร่วมมือในอุตสาหกรรมที่มีศักยภาพระหว่างไทยและมาเลเซีย เช่น อุตสาหกรรมยางพารา อาหารฮาลาล พลังงาน และในมิติใหม่ ๆ อาทิ เศรษฐกิจดิจิทัล และเทคโนโลยีสีเขียว
นอกจากนี้ ผู้นําทั้งสองฝ่ายจะได้แลกเปลี่ยนข้อคิดเห็นต่อสถานการณ์ในภูมิภาคและในเวทีโลก เพื่อร่วมมือกันเสริมสร้างขีดความสามารถในการรับความท้าทายใหม่ ๆ และฟื้นฟูกระตุ้นเศรษฐกิจที่ได้รับผลกระทบจากสถานการณ์การแพร่ระบาดของโรคโควิด-19
อนึ่ง ดาโตะ เซอรี อันวาร์ บิน อิบราฮิม เข้ารับตําแหน่งนายกรัฐมนตรีมาเลเซีย เมื่อวันที่ 24 พฤศจิกายน 2565 โดยเป็นนายกรัฐมนตรีคนที่ 10 ของมาเลเซีย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ไทยเป็นจุดหมายปลายทางที่นักท่องเที่ยวจีนอยากมา พร้อมขอบคุณหน่วยงานภาครัฐ-เอกชน ร่วมจัดแคมเปญกระตุ้นการท่องเที่ยว พร้อมสั่งการอย่างรอบคอบรัดกุมทุกด้าน
วันจันทร์ที่ 6 กุมภาพันธ์ 2566
06/02/2566
โฆษกรัฐบาลเผย นายกฯ ยินดี ไทยเป็นจุดหมายปลายทางที่นักท่องเที่ยวจีนอยากมา พร้อมขอบคุณหน่วยงานภาครัฐ-เอกชน ร่วมจัดแคมเปญกระตุ้นการท่องเที่ยว พร้อมสั่งการอย่างรอบคอบรัดกุมทุกด้าน
ตามมาตรการสาธารณสุข
วันนี้ (วันที่ 6 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยได้รับความนิยมจากนักท่องเที่ยวทั่วโลกอย่างต่อเนื่อง โดยไทยเป็นหนึ่งในจุดหมายปลายทางในฝัน ของนักท่องเที่ยวจีน
โฆษกประจําสํานักนายกรัฐมนตรีกล่าวว่าไทยได้รับความนิยมจากนักท่องเที่ยวทั่วโลกอย่างต่อเนื่อง โดยเฉพาะนักท่องเที่ยวชาวจีน ซึ่งยกให้ประเทศไทยเป็นหนึ่งในจุดหมายปลายทางในฝัน (Dream Destination) ที่ต้องการมาเยือนหลังมีการผ่อนคลายมาตรการโควิด-19 ซึ่งล่าสุด ทางการจีนได้ประกาศเปิดประเทศ และอนุญาตให้บริษัทนําเที่ยวและบริษัทท่องเที่ยวออนไลน์ทั่วประเทศจีน รวมถึงธุรกิจตั๋วเครื่องบิน-โรงแรม ดําเนินกิจการจัดการท่องเที่ยวสําหรับชาวจีนแบบหมู่คณะ ไปยัง 20 ประเทศ ซึ่งรวมถึงประเทศไทยด้วย โดยเริ่มตั้งแต่วันที่ 6 กุมภาพันธ์ 2566
โฆษกประจําสํานักนายกรัฐมนตรี กล่าวเพิ่มเติมว่า หน่วยงานต่าง ๆ ทั้งภาครัฐและภาคเอกชน มีการจัดแคมเปญเพื่อดึงดูด และมีมาตรการรองรับกลุ่มนักท่องเที่ยวจีนที่จะเดินทางมาประเทศไทย โดยการท่องเที่ยวแห่งประเทศไทย (ททท.) เดินหน้ากลยุทธ์ “China is Back” ดึงนักท่องเที่ยวจีนกลับมาทั้งในเชิงปริมาณและคุณภาพ โดยร่วมกับภาคเอกชนจัดแคมเปญใหญ่ Two Lands, One Heart (ไทย-จีน ใช่อื่นไกล พี่น้องกัน) ส่งเสริมการตลาดดึงนักท่องเที่ยวจีนมาท่องเที่ยวไทย พร้อมทั้งใช้เครื่องมือทางดิจิทัลในลักษณะ Worldwide Platform และสานต่อกลยุทธ์ Celebrity Marketing ตลอดจนเร่งฟื้นเที่ยวบินรองรับความต้องการของนักท่องเที่ยวจีน และร่วมกับพันธมิตรขายแพ็กเกจท่องเที่ยว ทั้งเดินทางข้ามชายแดนทางบก (R3A) รถไฟความเร็วสูงจีน-ลาว และเรือครุยส์แม่น้ําโขง ทั้งนี้ ททท. ตั้งเป้าหมายดึงดูดนักท่องเที่ยวจีนมาไทยได้ไม่น้อยกว่า 5 ล้านคนในปีนี้
นอกจากนี้ ภาคเอกชนของไทยและจีนได้ร่วมมือกันผลักดันการท่องเที่ยวระหว่างทั้งสองประเทศ โดยในช่วงเดือนกุมภาพันธ์นี้ ไทยจะมีการจัดมหกรรมด้านการท่องเที่ยว ซึ่งจะเป็นโอกาสให้ทั้งสองฝ่ายได้พูดคุยเพื่อจัดทําแผนและแคมเปญการท่องเที่ยวระหว่างกัน และในเดือนมิถุนายน 2566 ไทยยังเป็นเจ้าภาพจัดการประชุมนักธุรกิจชาวจีนโลก ครั้งที่ 16 ซึ่งคาดว่าจะมีนักธุรกิจจีนจากทั่วโลกเข้าร่วมไม่น้อยกว่า 3,000 คน มูลค่าเงินสะพัดกว่าพันล้านบาท และดึงดูดการค้าการลงทุนอีกมหาศาล
“นายกรัฐมนตรียินดีที่ภาคการท่องเที่ยวของไทยมีแนวโน้มฟื้นตัว และมีสัญญาณบวกอย่างต่อเนื่อง พร้อมขอบคุณไปยังทุกหน่วยงานที่เกี่ยวข้องทั้งภาครัฐและภาคเอกชนที่ร่วมกันจัดแคมเปญกระตุ้นการท่องเที่ยวไทย ดึงดูดนักท่องเที่ยวทั่วโลก แต่เป็นไปตามมาตรการสาธารณสุขอย่างเคร่งครัด โดยเฉพาะนักท่องเที่ยวจีน ซึ่งถือเป็นกลุ่มนักท่องเที่ยวหลักของไทยในช่วงก่อนการแพร่ระบาดของโควิด-19 ซึ่งในปี 2562 มีนักท่องเที่ยวจีนเดินทางมาไทยมากถึง 11 ล้านคน สร้างรายได้กว่า 5.31 แสนล้านบาท ทั้งนี้ นายกรัฐมนตรีสั่งการทุกหน่วยงานเตรียมความพร้อมในทุกด้าน ในช่วงเดือนกุมภาพันธ์ 2566 เป็นต้นไป โดยขอให้ดําเนินการอย่างรอบคอบ คํานึงถึงมาตรการทางสาธารณสุข และเป็นเจ้าบ้านที่ดี” นายอนุชาฯ กล่าว
รัฐบาลไทย-ข่าวทำเนียบรัฐบาล-​รองโฆษกรัฐบาลเตือน “ข่าวปลอม” พายุลูกใหญ่หลงฤดูเข้าไทยแน่นอน 47 จังหวัด เป็นข้อมูลเท็จ...อย่าเชื่อ อย่าแชร์ สร้างความสับสนและตื่นตระหนก
วันจันทร์ที่ 6 กุมภาพันธ์ 2566
06/02/2566
​รองโฆษกรัฐบาลเตือน “ข่าวปลอม” พายุลูกใหญ่หลงฤดูเข้าไทยแน่นอน 47 จังหวัด เป็นข้อมูลเท็จ...อย่าเชื่อ อย่าแชร์ สร้างความสับสนและตื่นตระหนก
​รองโฆษกรัฐบาลเตือน “ข่าวปลอม” พายุลูกใหญ่หลงฤดูเข้าไทยแน่นอน 47 จังหวัด เป็นข้อมูลเท็จ...อย่าเชื่อ อย่าแชร์ สร้างความสับสนและตื่นตระหนก
วันที่ 6 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่มีการส่งต่อข้อมูลเตือนภัยเกี่ยวกับพายุลูกใหญ่หลงฤดูเข้าไทยแน่นอน 47 จังหวัด ให้เตรียมตัวย้ายของนั้น กรมอุตุนิยมวิทยา กระทรวงดิจิทัลเพื่อเศรษฐกิจและสังคม ยืนยันว่าเป็น “ข่าวปลอม” ไม่ได้มีพายุเข้าประเทศไทยแต่อย่างใด และข้อมูลที่ส่งต่อกันไม่ได้มาจากข้อมูลของกรมอุตุนิยมวิทยา
นางสาวรัชดา กล่าว่า จากรายงานสภาพอากาศคาดการณ์ 7 วันข้างหน้า (7 - 13 ก.พ. 66) ลมฝ่ายตะวันตกในระดับบนจะเคลื่อนเข้าปกคลุมภาคเหนือและภาคตะวันออกเฉียงเหนือตอนบน ทําให้บริเวณดังกล่าวมีอุณหภูมิลดลง ในขณะที่ลมตะวันออกเฉียงใต้ยังคงพัดปกคลมประเทศไทยตอนบน ทําให้ประเทศไทยตอนบนมีหมอกในตอนเช้า โดยมีฝนฟ้าคะนองบางแห่ง บริเวณภาคตะวันออกเฉียงเหนือตอนล่าง ภาคกลางตอนล่าง กรุงเทพมหานครและปริมณฑล และภาคตะวันออก สําหรับมรสุมตะวันออกเฉียงเหนือและลมตะวันออกที่พัดปกคลุมอ่าวไทย ภาคใต้และทะเลนดามันมีกําลังอ่อนลง ทําให้บริเวณภาคใต้มีฝนลดลง
“ขอให้ประชาชนอย่าหลงเชื่อและไม่ส่งหรือแชร์ข้อมูลดังกล่าวต่อ เพื่อไม่ให้เกิดความสับสนและตื่นตระหนก ทั้งนี้ หากมีสงสัยหรือต้องการสอบถามข้อมูลเกี่ยวกับสภาพอากาศ โทรสายด่วน 1182 หรือติดตามได้ที่เว็บไซต์ www.tmd.go.th” นางสาวรัชดา ย้ํา